laion/Wikipedia-Exotic huggingface dataset:
GAU თბილისის პიარსკოლა

GAU თბილისის პიარსკოლა — პიარისა და მარკეტინგული კომუნიკაციების სასწავლო დაწესებულება. გაუ–თბილისის პიარ სკოლის შექმნის იდეა თიბისი ბანკის საზოგადოებასთან ურთიერთობის სამსახურის უფროსს, მაიკო ძირკველიშვილს და პიარისა და მარკეტინგული კომუნიკაციების კომპანია "ჯეპრას" დამფუძნებლებს 2006 წლის ოქტომბრის ბოლოს გაუჩნდათ. 2006 წლის დასასრულს ერთობლივი პროექტის განხორციელების სურვილით მათ ქართულ–ამერიკულ უნივერსიტეტს (GAU) მიმართეს. 2007 წლის აპრილიდან გაუ-თბილისის პიარ სკოლა ოფიციალურად ფუნქციონირებს. 2010 წლიდან, ინტეგრირებული მარკეტინგული კომუნიკაციების კურსის პარალელურად, გაიხსნა სხვადასხვა ტიპის სასწავლო კურსებიც, როგორებიცაა სოციალური მედია - ახალი ტექნოლოგიები პიარსა და მარკეტინგში, Government 2.0. - საზოგადოებასთან ურთიერთობის თანამედროვე მეთოდი საჯარო უწყებებისთვის, შემოქმედებითი მარკეტინგი - მომხმარებლის კმაყოფილების ხელოვნება და პროექტების მართვა - სტრატეგიული მენეჯმენტიდან კონკრეტული ამოცანების განხორციელებამდე. გაუ-თბილისის პიარ სკოლის მისიაა საქართველოში პიარისა და მარკეტინგული კომუნიკაციების სწავლების ინოვაციური და თანამედროვე მიდგომების ტექნოლოგიური და მეთოდოლოგიური მიღწევების დანერგვა–განხორციელება და ამ დარგში მაღალი დონის პროფესიონალური კადრების მომზადება. ქართულ-ამერიკული უნივერსიტეტი (GAU) პიარისა და მარკეტინგული კომუნიკაციების კომპანია ჯეპრა მაია ძირკველიშვილი - კერძო დამფუძნებელი ინტეგრირებული მარკეტინგული კომუნიკაციები შემოქმედებითი მარკეტინგი Government 2.0 სოციალური მედია პროექტების მართვა ბრენდის შექმნა 5 დღეში 2009 წლის 2 ოქტომბერს გაუ–თბილისის პიარ სკოლაში პიარ კლუბი ჩამოყალიბდა. ამ ეტაპზე კლუბში გაწევრიანება მხოლოდ პიარ სკოლის კურსდამთავრებულს შეუძლია. კლუბის მზრუნველთა საბჭოში გაუსა და ჯეპრას წარმომადგენლების გარდა, თითოეული ჯგუფის მიერ არჩეული პიროვნება შედის. პიარკლუბის მეშვეობით პიარსკოლის კურსდამთავრებულები აგრძელებენ კავშირსა და თანამშრომლობას მათს სასწავლებელთან. პიარსკოლის ოფიციალური საიტი დაარქივებული 2011-07-21 საიტზე Wayback Machine. პიარსკოლის ონლაინ დოკუმენტები კახა მაღრაძის წიგნი "სტრატეგიული მიდგომა წარმატებული საზოგადოებასთან ურთიერთობისათვის პიარსკოლის ბლოგი პიარსკოლის ვიდეოები პიარსკოლის ფოტოალბომი პიარსკოლის კურსდამთავრებულები 2007-2008 პიარსკოლის კურსდამთავრებულები 2008-2009 პიარსკოლის კურსდამთავრებულები 2009-2010 პიარსკოლის 2011 წლის ალბომი პიარსკოლის პიარსკოლის 2012 წლის კალენდარი პიარსკოლის პიარსკოლის მე-20 საიუბილეო გამოშვება
ფიფა-ს მსოფლიო საკლუბო ჩემპიონატი

ფიფა-ს მსოფლიო საკლუბო ჩემპიონატი (ინგლ. FIFA Club World Cup) — ყოველწლიური საფეხბურთო ტურნირი, რომელიც ტარდება ფიფა-ს მიერ. ტურნირში მონაწილეობას იღებს ექვსი საკონტინენტო კონფედერაციის ყველაზე პრესტიჟული საკლუბო ტურნირის გამარჯვებული გუნდი მასპინძელი ქვეყნის ეროვნული ჩემპიონატის გამარჯვებულთან ერთად. მსოფლიო საკლუბო ჩემპიონატის წინამორბედი გათამაშება იყო საკონტინენტთაშორისო თასი, რომელსაც ატარებდა ევროპისა და სამხრეთ ამერიკის კონფედერაციები ამავე კონტინენტების წამყვან ტურნირებში — უეფა-ს ჩემპიონთა ლიგასა და ლიბერტადორესის თასზე გამარჯვებულ კლუბებს შორის. გათამაშება ყოველწლიურად იმართებოდა 1960 წლიდან 2004 წლამდე. 2005 წლიდან საკონტინენტთაშორისო თასი შეცვალა ფიფას საკლუბო მსოფლიო ჩემპიონატმა, რომელშიც ასევე მონაწილეობენ ჩრდილოეთ ამერიკის, აფრიკის, აზიის და ოკეანეთის წამყვან ტურნირებში გამარჯვებული კლუბები. ტურნირის ისტორიაში ყველაზე წარმატებული კლუბია „რეალ მადრიდი“, რომელმაც 4-ჯერ მოიგო ტიტული. სულ, მსოფლიო საკლუბო ჩემპიონატი 9 სხვადასხვა კლუბს აქვს მოგებული. ჩემპიონთა ლიგის გუნდებმა ტურნირში 11-ჯერ, ხოლო ლიბერტადორესის თასის გუნდებმა 4-ჯერ გაიმარჯვეს. მოქმედი გამარჯვებულია „რეალ მადრიდი“. ქვეყნების მიხედვით ყველაზე მეტი გამარჯვებული ესპანეთს ჰყავს. ესპანურმა გუნდებმა 7-ჯერ მოახერხეს ტიტულის მოპოვება. მოცემულია მწვრთნელთა ტიტულების რაოდენობა მათი ეროვნების მიხედვით. უეფა-ს ჩემპიონთა ლიგა ლიბერტადორესის თასი აზიის ფეხბურთის კონფედერაციის ჩემპიონთა ლიგა საკონტინენტთაშორისო თასი ოფიციალური საიტი (ინგლისური) (გერმანული) (ფრანგული) (ესპანური) (არაბული ენა) FIFA Club World Cup ↑ „Real Madrid retain world title“. bbc.com. ციტირების თარიღი: 23 დეკემბერი 2018. ↑ Intercontinental Cup and FIFA Club World Cup - Winning Coaches. rsssf.com. ციტირების თარიღი: 8 ივნისი 2017.
აბრამადი

აბრამადი, აბარმადი — მეფის მოხელე ძველ საქართველოში. უმთავრესოდ სამეურნეო ფუნქციები ეკისრებოდა. ვახუშტის მიხედვით, სამეფო კარის ხელისუფალთაგანი, სახლთუხუცესი. „... ამისი ჴელისა იყო სამეფო შემოსავალი და გასავალი. ამან უწყოდა წესნი და რიგნი სახლისა მეფისანი და თათბირობა სამეფოსი, და სახასონი მეფისანი. და ამის ქუეითნი ჴელისუფალნი ამისი დასახედნი იყვნენ, არამედ უმეტეს ეჯიბს ქუემორენი“ (ქართლის ცხოვრება, ტ. 4, თბ., 1973, გვ. 20). საბას განმარტებით, აბრამადი შეესაბამება ეზოსმოძღვარს, უფრო ზუსტად - სალაროს ნაზირს. აბრამადად იწოდებოდა აგრეთვე მონასტრის ერთ-ერთი ხელისუფალი. სურგულაძე ი., საქართველოს სახელმწიფოსა და სამართლის ისტორიისათვის, ტ. 1, თბ., 1952, გვ. 173; შანიძე ა., ქართველთა მონასტერი ბულგარეთში და მისი ტიპიკონი, თბ., 1971, გვ. 147-148, 330; ფურცელაძე დ., ქართული საბჭოთა ენციკლოპედია, ტ. 1, თბ., 1975. — გვ. 32-33. ფურცელაძე დ., ენციკლოპედია „საქართველო“, ტ. 1, თბ., 1997. — გვ. 31.
ბეტმენი: დასაწყისი

ბეტმენი: დასაწყისი (ინგლ. Batman Begins) — რეჟისორ კრისტოფერ ნოლანის 2005 წლის ფილმი. იგი ეფუძნება კომპანიის DC Comics პერსონაჟ ბეტმენის ისტორიებს. ფილმში მონაწილეობენ: კრისტიან ბეილი, მაიკლ კეინი, გერი ოლდმენი, ლიამ ნისონი, კეტი ჰოლმსი, კილიენ მერფი, მორგან ფრიმენი, ტომ უილკინსონი და რუტგერ ჰაუერი. ფილმის სიუჟეტი ძირითადად წარმოადგენს ბეტმენზე ფილმების სერიის ერთგვარ გადატვირთვას. მას შემდეგ, რაც ფილმი ბეტმენი და რობინი წარუმატებელი გამოდგა, 2003 წელს ნოლანმა და გოიერმა დაიწყეს ახალ სცენარზე მუშაობა, რომელსაც უფრო რეალისტური ტონი ექნებოდა, ჰუმანურ საკითხებსა და რეალიზმზე ყურადღების გამახვილებით. ამოცანას წარმოადგენდა მაყურებლის მხრიდან როგორც ბეტმენისადმი, ასევე მისი რეალური მხარის, ბრიუს უეინისადმი თანარგძნობის გამოწვევა. ფილმის დიდი ნაწილი გადაღებული იქნა ინგლისსა და ჩიკაგოში. გადაღებებისას გამოიყენებოდა როგორც ტრიუკები, ასევე ობიექტების გადიდებული მოდელები. მინიმალური რაოდენობით იქნა ინტეგრირებული კომპიუტერული გრაფიკა. ფილმისათვის სპეციალურად შეიქმნა ახალი ბეტმობილი და ბეტმენის ახალი ჩაცმულობა. კრიტიკული და კომერციული თვალსაზრისით, ფილმმა დიდი წარმატება იქონია. 2005 წლის 15 ივნისს შედგა მისი პრემიერა აშშ-სა და კანადაში. გამოსვლიდან პირველივე კვირის ბოლოს მან შექმნელებს 48 მილიონი დოლარის შემოსავალი მოუტანა, შემდგომში კი 372 მილიონამდე გაიზარდა. რესურსმა Rotten Tomatoes მას 84%-იანი რეკომენდაცია მიანიჭა. კრიტიკოსებმა აღნიშნეს, რომ ფილმის ძირითადი თემა არის შიში და მას უფრო ბნელი ტონი აქვს, ვიდრე ბეტმენის შესახებ წინა ფილმებს. 2008 წლის ივლისში გამოვიდა მისი გაგრძელება ბნელი რაინდი, რომლის რეჟისორი ასევე კრისტოფერ ნოლანია. ოფიციალური საიტი ბეტმენი: დასაწყისი კინოფილმების ინტერნეტ-მონაცემთა ბაზაში „ბეტმენი: დასაწყისი“ — Allmovie-ზე ფილმის სცენების თანმიმდევრული ანოტაციები დაარქივებული 2008-12-18 საიტზე Wayback Machine. ↑ Batman Begins at Box Office Mojo. ↑ Lee's Movie Info - DVD Sales Chart. Leesmovieinfo.net (2005-04-19). ციტირების თარიღი: 2011-01-02.
ზარწუფა

ზარწუფა — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ოტობაიის თემი), სამურზაყანოს დაბლობზე. ზღვის დონიდან 5 მ, გალიდან 30 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 3, თბ., 2014. — გვ. 317.
თხინაშკარი

თხინაშკარი — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (რეფო-შეშელეთის თემი), სამურზაყანოს დაბლობზე. ზღვის დონიდან 15 მ, გალიდან 8 კმ., ხუმუშქურიდან 4 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 4, თბ., 2018. — გვ. 151.
კოხორა

კოხორა — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (პირველი გალის თემი), სამურზაყანოს დაბლობზე. ზღვის დონიდან 170 მ, გალიდან 4 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 6, თბ., 1983. — გვ. 9.
ლეკუმხარა

ლეკუმხარა — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (პირველი გალის თემი), სამურზაყანოს დაბლობზე, მდინარე ნიშონის ხეობაში. ზღვის დონიდან 160 მ, გალიდან 3 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 6, თბ., 1983. — გვ. 165.
ლეჭარაიე

ლეჭარაიე — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ლეკუხონის თემი), აფხაზეთის მთისწინეთში, მდინარე ენგურის მარჯვენა მხარეს. ზღვის დონიდან 250 მ, გალიდან 36 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 6, თბ., 1983. — გვ. 209.
მეორე გუდავა

მეორე გუდავა — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, სამურზაყანოს დაბლობზე, მდინარე ოქუმის ნაპირებზე. გუდავის თემის ცენტრი (სოფლები: ანარია, ოხურეი, პირველი გუდავა). ზღვის დონიდან 10 მ, გალიდან 20 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 6, თბ., 1983. — გვ. 581.
მეორე ოტობაია

მეორე ოტობაია — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ოტობაიის თემი), სამურზაყანოს დაბლობზე, მდინარე ენგურის მარჯვენა ნაპირას. ზღვის დონიდან 5 მ, გალიდან 35 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 4, თბ., 1979. — გვ. 513.
აბას II

აბას II იგივე სულთან მუჰამად მირზა (დ. 1632 — გ. 26 ოქტომბერი, 1666) — ირანის შაჰი (1642-1666) სეფიანთა დინასტიისა. სეფი I-ისა და ანა ხანუმის ვაჟი, აბას I-ის შვილთაშვილი. ტახტზე ასვლა მამის გარდაცვალების შემდეგ, 10 წლის ასაკში მოუწია. მისი მმართველობის პირველ წლებში ირანს ფაქტობრივად განაგებდნენ დედამისი- წარმოშობით ქართველი ანა ხანუმი, ბებიამისი- ქართველი დილარამ ხანუმი და დიდი ვეზირი - მირზა მუჰამად სარუ თაქი, თავად კი ყაზვინში ცხოვრობდა და სწავლობდა ხელოვნებას, პოეზიას, ლიტერატურას, სხვადასხვა ენებს.1645 წელს სარუ თაქი ამბოხებულმა სპარსელებმა სიცოცხლეს გამოასალმეს, ხოლო 1647 წელს ანა ხანუმი მოულოდნელად გარდაიცვალა. სახელმწიფო მართვის სადავეები 15 წლის აბასმა აიღო ხელში. აბას მეორის დროს სეფიანთა ირანმა წარმატებული ლაშქრობები აწარმოა ავღანეთსა და უზბეკეთში. ის ითვლება შაჰ-აბასის ყველაზე ძლიერ მემკვიდრედ და სეფიანთა ერთ-ერთ გამორჩეულ წარმომადგენლად. 1649 წელს დიდ მოგოლთაგან დაიბრუნა ყანდაარი. 1653 წელს მოგოლებმა აურანგზების სარდლობით სცადეს ქალაქის დაბრუნება, თუმცა აბასის სწორი სტრატეგიის წყალობით სპარსელებმა მოახერხეს მისი შენარჩუნება. შაჰმა ამ გამარჯვების აღსანიშნავად ისპაჰანში ააშენა ჩეჰელ სოთუნის სასახლე, რომელიც დღეს იუნესკოს მსოფლიო მემკვიდრეობის ერთ-ერთი ძეგლია. შაჰ-აბას II-ის დროს სეფიანთა იმპერია ეკონომიკურად გაძლიერდა. ირანში ვითარდებოდა სავაჭრო და დიპლომატიური კონტაქტები ევროპასთან, საგარეო ვაჭრობაში პირველი ადგილი ჰოლანდიელებს ეჭირათ, რომლებმაც მიიღეს ქვეყნიდან აბრეშუმის უბაჟოდ გატანის უფლება. დაარსდა ფრანგული სავაჭრო სახლები ისპაჰანსა და ბანდარ აბასში. იმდროინდელი ევროპელი მოგზაურები ირანის ქალაქების კეთილდღეობასა და გზების უსაფრთხოებას. შაჰმა ხელი შეუწყო რუსეთსა და ევროპის ქვეყნებთან ირანის სავაჭრო ურთიერთობის განვითარებას. ცდილობდა განეხორციელებინა აბას I-ის დამპყრობლური გეგმები კახეთის მიმართ, რამაც გამოიწვია სახალხო აჯანყება კახეთში (კახეთის აჯანყება 1659). აბას II-ის დროს ირანის პოლიტიკური და კულტურულ სარბიელზე მრავალი ქართველი მოღვაწეობდა: სპასალარი როსტომ-ხან სააკაძე, მარვის მმართველი ასლან-ხანი, დერუნის ოლქის (ხორასანი) მმართველი ქაიხოსრო-ხანი (როსტომ-ხან სააკაძის დისშვილი), ადამ ანდრონიკაშვილი, ისპაანის ტარუღა ხოსრო-მირზა (1618-1632; 1632-1658 წწ.), ტარუღას ნაიბები: ფარსადან გორგიჯანიძე, პაატა-ბეგ გურჯი და სხვ. აბას II გარდაიცვალა 1666 წელს. მის შემდეგ შაჰის ტიტული მიიღო მისმა უფროსმა ვაჟმა, სულეიმან I-მა. აბასის ვაჟები 1668 წელს გამოკეტეს ჰარამხანაში. ფუთურიძე ვ., ქართველი მოღვაწენი ირანის კულტურულ ასპარეზზე, «ანალები», 1947, ტ. 1; ქართული საბჭოთა ენციკლოპედია, ტ. 1, თბ., 1975. — გვ. 14. კაციტაძე დ., ენციკლოპედია „საქართველო“, ტ. 1, თბ., 1997. — გვ. 15.
იბნ ბატუტა

იბნ ბატუტა (არაბ. أبو عبد الله محمد ابن بطوطة; სრული სახელი და გვარია: აბუ აბდ ალ-ლაჰ მუჰამად იბნ აბდ ალ-ლაჰ ალ-ლავატი ალ-ტანჯი; დ. 24 თებერვალი 1304, ტანჟერი — გ. 1377, ფესი) — არაბი მოგზაური და ვაჭარი. 1325 წელს მაროკოდან გაემგზავრა ჰაჯის შესასრულებლად (სალოცავად); იმოგზაურა ეგვიპტეში, არაბეთში, ირანში, მესოპოტამიაში, სირიაში, მცირე აზიაში, ყირიმსა და რუსეთის სამხრეთ ნაწილში (მიაღწია ვოლგამდე), შუა აზიაში, ავღანეთში, ინდოეთში, ინდონეზიასა და ჩინეთში. 1349 წელს დაბრუნდა მაროკოში. დაახლოებით 1349 და 1352 წლებში შორის მუსულმანურ ესპანეთში, 1352-1353 წლებში დასავლეთ და ცენტრალურ სუდანში. საინტერესოა იბნ ბატუტას ჩანაწერები ოქროს ურდოს შესახებ; იგი შეიცავს ეკონომიკურ, ეთნოგრაფიულ და კულტურულ-საყოფაცხოვრებო ხასიათის უამრავ ცნობას. იბნ ბატუტამ დაწვრილებით აღწერა კონსტანტინოპოლი, სადაც თან ახლდა ბერძენთა მეფის ასულს უზბეკის ცოლს. აღწერა ინდოეთი, ირანი ჰულაგიუიანების დროს. იბნ ბატუტამ პირველმა მოგვცა დაწვრილებითი ცნობები მალის სახელმწიფოსა და მისი მომიჯნავე ოლქების შესახებ. ქართული საბჭოთა ენციკლოპედია, ტ. 5, თბ., 1980. — გვ. 71. Ибрагимов Н. Ибн Баттута и его путешествия по Средней Азии. — М.: Наука, 1988. იბნ ბატუტას თვალით დანახული მსოფლიო იბნ ბატუტა იბნ ბატუტა იბნ ბატუტა დაარქივებული 2016-03-24 საიტზე Wayback Machine. ბატუტა[მკვდარი ბმული] იბნ ბატუტა დაარქივებული 2016-03-05 საიტზე Wayback Machine. მონეტები იბნ ბატუტას გამოსახულებით აბუ აბდულა მუჰამად იბნ ბატუტა დაარქივებული 2015-05-12 საიტზე Wayback Machine.
Kashmir (სიმღერა)

Kashmir — სიმღერა ინგლისური როკ-ჯგუფ ლედ ზეპელინის მეექვსე ალბომ Physical Graffiti-დან, რომელიც გამოვიდა 1975 წელს. სიმღერის ავტორები არიან ჯიმი პეიჯი, რობერტ პლანტი და ჯონ ბონემი. ისინი მას 3 წლის განმავლობაში ქმნიდნენ, 1973 წლიდან. ინფორმაცია ASCAP-ზე დაარქივებული 2011-05-23 საიტზე Wayback Machine. Kashmir საიტზე ledzeppelin.com
Dreaming of Me

Dreaming of Me — ინგლისური ელექტრონული ჯგუფ Depeche Mode-ის სადებიუტო სინგლი. იგი გამოიცა ბრიტანეთში, 1981 წლის 20 თებერვალს. აშშ-ში სინგლი კომერციული დისკის სახით არ გამოსულა. ყველა სიმღერის ავტორია ვინს კლარკი. 7": Mute (გაერთიანებული სამეფო) Dreaming of Me – 4:03 Ice Machine – 4:06 კომპაქტ დისკი: Mute / CDMute131 Dreaming of Me – 3:46 Ice Machine – 3:54 შენიშვნა 1:კომპაქტ დისკი გამოიცა 1991 წელს. სიმღერის ტექსტი ინფორმაცია სინგლის შესახებ ჯგუფის ოფიციალურ საიტზე
ნიკიტა ქონიატე

ნიკიტა ქონიატე (ბერძ. Νικήτας Χωνιάτης), ზოგჯერ არასწორად იწოდება აკომინატედ (დ. 1155, ქონი, ბიზანტია — გ. 1213, ნიკეა) — ბიზანტიელი ისტორიკოსი, მწერალი. ეკავა მაღალი ადმინისტრაციული თანამდებობები. 1204 წელს, ჯვაროსნების მიერ კონსტანტინოპოლის აღების შემდეგ, გაიქცა ნიკეაში. მისი «ქრონიკა» დაწვრილებით აღწერს ბიზანტიის და მეზობელი ხალხების ისტორიას 1118 წლიდან 1206 წლამდე და არის შუა საუკუნეების პროზის ერთ-ერთი საუკეთესო ნიმუში. მასში არის მცდელობა ისტორიულ მოვლენათა ფსიქოლოგიური მოტივაციის გადმოცემისა, ხოლო სახეები რთული და წინააღმდეგობრივია. «ქრონიკა» აღნიშნული პერიოდის ისტორიის ერთ-ერთი ყველაზე ძირითადი წყაროა, თან საკმაოდ სანდო, რადგან ავტორი ან თავად იყო ბევრი მოვლენის უშუალო შემსწრე, ან მოვლენათა უშუალო მონაწილეებს ეყრდნობოდა. ნიკიტა ქონიატმა ასევე დატოვა რამდენიმე სიტყვა. ნიკიტა ქონიატი იტალიელი მწერლის, უმბერტო ეკოს რომანის, ბაუდოლინოს ერთ-ერთი პერსონაჟია. Imperii Graeci Historia, ed. Hieronymus Wolf, 1557, in Greek with parallel Latin translation. (PDF of 1593 reprint) Nicetæ Choniatæ Historia, ed. J.P. Migne (Patrologia Graeca vol. 140) reproduces Wolf's text (in more modern type) and translation (in standardized spelling). (PDF) Nicetae Choniatae Historia, ed. Immanuel Bekker, Bonn (CSHB), 1835, with Wolf's translation at the bottom of the page. (PDF) Nicetae Choniatae Historia, ed. Jan Louis van Dieten, Berlin (CFHB #11), 1975 (ISBN 3110045281). O City of Byzantium: Annals of Niketas Choniates, trans. Harry J. Magoulias, 1984 (ISBN 0814317642).
New Life (სიმღერა)

New Life — ინგლისური ელექტრონული ჯგუფ Depeche Mode-ის დისკოგრაფიაში რიგით მეორე სინგლი. იგი გამოიცა ბრიტანეთში, 1981 წლის 13 ივნისს. აშშ-ში სინგლი კომერციული დისკის სახით არ გამოსულა. 7" Mute / 7Mute14 (ბრიტანეთი) New Life – 3:43 Shout! – 3:44 12"Mute / 12Mute14 (ბრიტანეთი) New Life (რემიქსი) – 3:58 Shout! (რემიქსი) – 7:31 CD Mute / CDMute14 (ბრიტანეთი)1 New Life (რემიქსი) – 3:58 Shout! – 3:44 Shout! (რემიქსი) – 7:31 შენიშვნა 1:კომპაქტ დისკი გამოიცა 1991 წელს. ინფორმაცია სინგლის შესახებ ჯგუფის ოფიციალურ საიტზე
Just Can't Get Enough (Depeche Mode-ის სიმღერა)

Just Can't Get Enough — ინგლისური ელექტრონული ჯგუფ Depeche Mode-ის დისკოგრაფიაში რიგით მესამე სინგლი. იგი გამოიცა ბრიტანეთში, 1981 წლის 7 სექტემბერს. აშშ-ში იგი 1982 წლის 18 თებერვალს გამოვიდა. სიმღერას თან ახლდა მუსიკალური ვიდეოს გამოჩენაც - ჯგუფის ისტორიაში პირველი პრომო-ფილმის. ეს არის მისი ერთადერთი კლიპი, რომელშიც ვინს კლარკი მონაწილეობს. ვიდეოს რეჟისორია კლაივ რიჩარდსონი. 7": Mute/7Mute16 (ბრიტანეთი) Just Can't Get Enough – 3:41 Any Second Now – 3:06 12": Mute/12Mute16 (ბრიტანეთი) Just Can't Get Enough (Schizo Mix) – 6:43 Any Second Now (შემოკლებული) – 5:41 CD: Mute/CDMute16 (ბრიტანეთი)1 Just Can't Get Enough – 3:45 Any Second Now – 3:09 Just Can't Get Enough (Schizo Mix) – 6:48 Any Second Now (შემოკლებული) – 5:42 7": Sire/SRE50029 (აშშ) Just Can't Get Enough – 3:41 Tora! Tora! Tora! – 4:23 შენიშვნა 1:კომპაქტ დისკი გამოიცა 1991 წელს. ინფორმაცია სინგლის შესახებ ჯგუფის ოფიციალურ საიტზე
See You

See You — ინგლისური ელექტრონული ჯგუფ Depeche Mode-ის დისკოგრაფიაში რიგით მეოთხე სინგლი. იგი გამოიცა ბრიტანეთში, 1982 წლის 29 იანვარს. სიმღერის ოფიციალური მუსიკალური ვიდეოს რეჟისორია ჯულიენ ტემპლი. ჯგუფი ამ პრომო-ფილმით იმდენად უკმაყოფილო იყო, რომ არ შეიტანა იგი კრებულში Some Great Videos. 7": Mute / 7Mute18 (ბრიტანეთი) See You – 3:55 Now, This Is Fun – 3:23 12": Mute / 12Mute18 (ბრიტანეთი) See You (ვრცელი ვერსია) – 4:50 Now, This is Fun (ვრცელი ვერსია) – 4:45 CD: Mute / CDMute18 (ბრიტანეთი)1 See You (ვრცელი ვერსია) – 4:50 Now, This Is Fun – 3:23 Now, This Is Fun (ვრცელი ვერსია) – 4:45 12": Sire / Sire 29957-0 (ბრიტანეთი) See You (ვრცელი ვერსია) – 4:50 Now, This is Fun (ვრცელი ვერსია) – 4:45 The Meaning of Love (Fairly Odd Mix) – 4:59 See You – 3:55 შენიშვნა 1:კომპაქტ დისკი გამოიცა 1991 წელს. ინფორმაცია სინგლის შესახებ ჯგუფის ოფიციალურ საიტზე
ეტიმოლოგია

ეტიმოლოგია (ბერძნ. ἔτυμος, ჭეშმარიტება, სიტყვის ნამდვილი მნიშვნელობა, λόγος მოძღვრება) — ისტორიული ენათმეცნიერების დარგი ენაში სიტყვების წარმოშობის და ისტორიის შესახებ. ეტიმოლოგია ასევე ეწოდება ამა თუ იმ კონკრეტული სიტყვის პირველ მნიშვნელობას. ეტიმოლოგია ემყარება ენის სტრუქტურის ენობრივი სისტემის ყველა რგოლის ჩამოყალიბებისა და ცვლის ცოდნას. მაგ., სიტყვის ნახშირი წარსულის კვლევის საფუძველს წარმოადგენს ქართული ბგერათა ჯგუფების შხ, ხშ ისტორიული შესწავლა, კილოების მონაცემთა გათვალისწინება სვანურ და მეგრულში შემორჩენილ ფუძეთა (შიხ, ნოშქვერი) შედარება (იხ. ნახშირი ვიქსიკონში). სიტყვის ეტიმოლოგიამ ზოგჯერ საინტერესო ინფორმაცია შეიძლება მოგვაწოდოს ამა თუ იმ ენობრივი კოლექტივის ყოფის ან აზროვნების ისტორიული კვლევისთვის. მაგ., „ორი“, ივანე ჯავახიშვილის ვარაუდით, უკავშირდება სიტყვებს „ყური“, „ყევარი“, თავდაპირველად იგი წყვილობის აღმნიშვნელი სიტყვა იყო. ასევე, მიზეზობრივი კავშირისგამომხატველი სიტყვა „ვინაიდან“ ადრე გამოხატავდა დროში თანმიმდევრობას — „რა დროიდან“, თავდაპირველად კი გადმოსცემდა თანამიმდევრობას სივრცეში (დაახლ. „საიდან“). ამრიგად, ვინაიდან სიტყვის მნიშვნელობის ცვლაში უკუფენილია აზროვნების განვითარება კონკრეტულიდან აბსტრაქტულისკენ. ენებისთვის, რომლებსაც დიდი სამწერლობო ისტორია აქვს, მეცნიერები იყენებენ მათ, სიტყვების შესახებ ცნობების შესაგროვებლად. ფილოლოგია ეტიმოლოგიური ლექსიკონი ხალხური ეტიმოლოგია ვიქსიკონში განმარტებულია სიტყვა: ეტიმოლოგია ↑ 1.0 1.1 ფოჩხუა ბ., ქართული საბჭოთა ენციკლოპედია, ტ. 4, თბ., 1979. — გვ. 241.
The Meaning of Love

The Meaning of Love — ინგლისური ელექტრონული ჯგუფ Depeche Mode-ის დისკოგრაფიაში რიგით მეხუთე სინგლი. იგი გამოიცა ბრიტანეთში, 1982 წლის 26 აპრილს. სიმღერის ოფიციალური მუსიკალური ვიდეოს რეჟისორია ჯულიენ ტემპლი. ისევე როგორც See You-ს შემთხვევაში, ჯგუფი ამ პრომო-ფილმით იმდენად უკმაყოფილო იყო, რომ არ შეიტანა იგი კრებულში Some Great Videos. The Meaning Of Love –3:05 Oberkorn (It's A Small Town) – 4:07 ინფორმაცია სინგლის შესახებ ჯგუფის ოფიციალურ საიტზე
რევოლუციური კომუნიზმის პარტია

რევოლუციური კომუნიზმის პარტია (რუს.: Партия революционного коммунизма) — პოლიტიკური პარტია რუსეთში შექმნილი ნაროდნიკების ჯგუფის მიერ, რომელიც ჩამოშორდა მემარცხენე სოციალისტ-რევოლუციონერებს 1918 წლის ივლისში მომხდარი შიდა უთანხმოების გამო. 1918 წლის სექტემბერში მათ თავი პარტიად გამოაცხადეს მოსკოვში მოწყობილ კონგრესზე. პარტია რუსეთის კომუნისტურ პარტიასთან (ბოლშევიკებთან) თანამშრომლობის მომხრე იყო და საბჭოებს უჭერდა მხარს. პარტიას საკუთარი ყოველდღიური გაზეთი Воля Труда (შრომის ნება) ჰქონდა, რომელიც 1918 წლის 14 სექტემბრიდან 4 დეკემბრამდე გამოდიოდა. შემდგომში გაზეთი პერიოდულმა გამოცემამ შეცვალა. ლენინი ნაროდნიკების პლატფორმას უტოპიურს უწოდებდა. აღიარებდა რა რომ საბჭოთა მმართველობამ შექმნა წინაპირობა სოციალისტური წყობის შექმნისთვის, ახალი პარტია უარჰყოფდა პროლეტარიატის დიქტატურის აუცილებლობას კაპიტალიზმიდან სოციალიზმზე გადასვლის გარდამავალ პერიოდში. პარტიის არსებობის პერიოდში მას რამდენიმე დაჯგუფება ჩამოსცილდა. ზოგი მათგანი შემდეგ კომუნისტურ პარტიას შეუერთდა (ა. კოლეგაევი, ა. ბიცენკო, მ დობროხოტოვი და სხვ.), ზოგი კი ისევ მემარცხენე სოციალ-რევოლუციონერებს დაუბრუნდა. რევოლუციური კომუნიზმის პარტიის ორ წარმომადგენელს უფლება მიეცა დასწრებოდნენ კომინტერნის მეორე კონგრესს, თუმცა ხმის უფლების გარეშე. 1920 წლის სექტემბერში კონგრესის გადაწყვეტილებით თითოეულ ქვეყანაში მხოლოდ ერთი კომუნისტური პარტია იყო დაშვებული და რევოლუციური კომუნიზმის პარტიამ გადაწყვიტა რუსეთის კომუნისტურ პარტიას შეერთებოდა. იმავე წლის ოქტომბერში რკპ-ის ცენტრალურმა კომიტეტმა ნება დართო პარტიულ ორგანიზაციებს მიეღოთ წევრები ყოფილი რევოლუციური კომუნიზმის პარტიიდან რუსეთის კომუნისტური პარტიის ქვეორგანოებში.
Leave in Silence

Leave in Silence — ინგლისური ელექტრონული ჯგუფ Depeche Mode-ის დისკოგრაფიაში რიგით მეექვსე სინგლი. იგი გამოიცა ბრიტანეთში, 1982 წლის 16 აგვისტოს. სიმღერის ოფიციალური მუსიკალური ვიდეოს რეჟისორია ჯულიენ ტემპლი. ისევე როგორც წინა ორი სინგლის შემთხვევაში, ჯგუფი ამ პრომო-ფილმით იმდენად უკმაყოფილო იყო, რომ არ შეიტანა იგი კრებულში Some Great Videos. 7": Mute / 7Bong1 (ბრიტანეთი) Leave in Silence – 4:00 Excerpt From: My Secret Garden – 3:16 12": Mute / 12Bong1 (ბრიტანეთი) Leave in Silence (ვრცელი ვერსია) – 6:32 Further Excerpts From: My Secret Garden – 4:23 Leave in Silence (მშვიდი ვერსია) – 3:42 CD: Mute / CDBong1 (ბრიტანეთი)1 Leave in Silence – 4:00 Excerpt From: My Secret Garden – 3:16 Leave in Silence (ვრცელი ვერსია) – 6:32 Further Excerpts From: My Secret Garden – 4:23 Leave in Silence (მშვიდი ვერსია) – 3:42 ინფორმაცია სინგლის შესახებ ჯგუფის ოფიციალურ საიტზე